Küberhügieen

Küberhügieen on käitumiste ja võtete jada kasutamisel loodud olukord, kus on hoolikalt läbi mõeldud nii inimese enda andmete kui ka asutuse või organisatsiooni andmete kaitsmine – seda võib vaadelda kui käitumismallide ja võtete kogumit, mille abil arvutite (ja üha enam ka muude Internetti ühendatud seadmete) kasutajad tagavad süsteemide toimimise ja parandavad turvalisust. Sarnaselt kehalise hügieeniga on küberhügieen regulaarne tegevus, millega ennetatakse levinud riske

Ohud
Küberhügieeni eesmärgiks on vähendada peamiselt tavakasutajat ohustavaid küberohte, näiteks
 andmekadu (andmekandja riknemisel selgub, et varukoopiad puuduvad)
 andmelekked (info juhuslik või ka sihilik sattumine volitamata isikute kätte)
 tarkvara (sh kaitsetarkvara) vananemine
 erinevad võrgupõhised turvariskid (rämpspost, pahavara, sotsiaalmanipulatsioon, otsesed ründed)

Puudulik küberhügieen võib tänapäeval viia väga erinevate raskete tagajärgedeni (näiteks riigikaitses). Teisalt on levinud ka üksikisiku privaatsuse rikkumised erinevate osapoolte poolt

Abinõud
Küberhügieeni võtete hulka kuuluvad muuhulgas:
 turvaliste paroolide valimine
 tarkvara pidev uuendamine (nii operatsioonisüsteemi kui rakendustarkvara osas)
 ettevaatus tundmatute failide ja veebiviidete avamisel
 turvatud (HTTPS-) ühendusega veebilehtede eelistamine
 kaheastmelise autentimise eelistamine
 üldine ettevaatus

Lisaks on antud samas ka soovitusi sotsiaalmeedia kasutajaile, näiteks:
 ära jaga privaatseid andmeid
 sea privaatsussätted sobivaks
 ära jaga liiga palju ajalugu
 jälgi detaile, mida postitad
 suhetes usalda, aga kontrolli
 otsi iseennast (tee eneseaudit)
 vähem ja kvaliteetselt versus rohkem ja avalikult
 kontrolli kommentaare

Lisaks kuuluvad küberhügieeni võtete hulka ka pidev andmete varundamine, samuti läbimõeldud ja kontrollitud tarkvaravalik.

Vaata ka
 Andmeturve
 Küberkaitse
 Küberolümpia

Viited

Kirjandus
 Jason ANDRESS. The Basics of Information Security: Understanding the Fundamentals of InfoSec in Theory and Practice. Syngress 2011
 Christopher HADNAGY. Social Engineering: The Art of Human Hacking. Wiley 2010
 Kevin MITNICK. The Art of Deception: Controlling the Human Element of Security. Wiley 2003
 John R. VACCA. Computer and Information Security Handbook, 3rd Edition. Morgan Kaufmann 2017
 Ira WINKLER. Zen and the Art of Information Security. Syngress 2007

Välislingid
 CyberSecurity Best Practices. Center for Internet Security
 Review of Cyber Hygiene Practices. European Union Agency for Network and Information Security
 Security Through Education. Social-engineer.org

Portaalid ja projektid 
 Kaitseministeeriumi küberhügieeni initsiatiiv
 KüberNaaskel
  KüberPähkel
 Riigi Infosüsteemi Amet: küberturvalisus
 StartIT.ee
 Targalt Internetis

Informaatika